Kort tid etter Duperrés ankomst dro en britisk eskadre under ledelse av kaptein Henry Lambert til kysten av Isle de France for å gjenopprette blokaden. Den besto av HMS , HMS og HMS . Rowley forøket deretter Lamberts styrker ved å sende Willoughby i med instrukser om å raide ankerplasser langs øyas kyst. 24. april kunne Willoughby observere den nylig ankomne , og 30. april angrep han den beskyttede ankringsplassen Jacolet. Målet var et stort, fransk handelsskip som var beskyttet av to batterier og infanteri. De gikk i land under kraftig ild, Willoughbys menn tok ett batteri, unngikk et fransk angrep fra deres brohode og erobret et batteri nummer to til tross for at de måtte krysse en elv under ild, i fullt dagslys. Da de returnerte til sine båter, ble Willoughbys menn angrepet av en annen fransk styrke, som de presset 1 kilometer tilbake innover på øya. Willoughby ble alvorlig såret kort tid etterpå da en muskett som han avfyrte eksploderte og knuste kjeven hans. Som resultat av dette ble han tvunget til å tilbringe flere måneder på Rodriguez for rehabilitering fra skadene .